На основу члана 52. Закона о планирању и изградњи („Службени гласник РС“, бр. 72/2009, 81/2009 – испр., 64/2010 – одлука УС, 24/2011, 121/2012, 42/2013 – одлука УС, 50/2013 – одлука УС, 98/2013 - одлука УС 132/2014 и 145/2014), чл. 2, чл. 3, чл. 4, чл. 13. и чл. 14. Правилника о условима и начину рада Комисије за стручну контролу планских докумената, Комисије за контролу усклађености планских докумената и Комисије за планове јединице локалне самоуправе („Службени гласник РС“, број 55/15) члана 32. Закона о локалној самоуправи (“Службени гласник РС“ број 129/07 и 83/14- др. закон), члана 41. и 138. Статута Општине Владичин Хан („Службени гласник Пчињског округа“, број 21/08 и 8/09 и „Службени гласник Града Врања“, број 11/13) и 128. Пословника Скупштине општине Владичин Хан („Службени гласник Града Врања“, број 12/14- пречишћен текст и 22/15) Скупштина општине Владичин Хан на седници одржаној дана 22.10.2016. године, донела је

**Р Е Ш Е Њ Е**

**O ИМЕНОВАЊУ**

**КОМИСИЈЕ ЗА ПЛАНОВЕ ОПШТИНЕ ВЛАДИЧИН ХАН**

**Члан 1.**

 Именује се Комисија за планове општине Владичин Хан (у даљем тексту: Комисија), у саставу:

1. Стевановић Миомир, дипл.инж.грађ. из Владичиног Хана, представник локалне самоуправе, председник.
2. Петковић Бранислав, дипл.инж.саобраћаја из Владичиног Хана, представник локалне самоуправе, заменик председника.
3. Јовановић Лела, дипл.инж.арх. из Владичиног Хана, представник локалне самоуправе, члан.
4. Обрадовић Тања, дипл.инж.арх. из Ниша, представник Министарства грађевинарства, саобраћаја и инфраструктуре, члан.
5. Бандовић Данијела, дипл.инж.арх. из Врања представник Министарства грађевинарства, саобраћаја и инфраструктуре, члан.

За секретара Комисије за планове именује се:

1. Андрејевић Марија, дипл. инж.арх. из Владичиног Хана, запослена у Одељењу за урбанизам, имовинско правне, комуналне и грађевинске послове.

**Члан 2.**

 Мандат Комисије за планове траје четири године.

**Члан 3.**

 Делокруг рада Комисије је обављање стручних послова у поступку израде и спровођења планских докумената из надлежности општине обављање стручне провере усклађености урбанистичког пројекта са планским документом и Законом, обављање послова јавног увида у плански документ из надлежности Скупштине општине, давање стручниих мишљења по захтеву органа скупштине општине и обављање других послова у складу са Законом, прописима којима се уређују услови и начин рада Комисија за планове јединице локалоних самоуправа и оснивачким актом.

 Комисија ради према одредбама Закона, односно у складу са прописима којима се уређује стручна контрола, рани јавни увид и јавни увид и плански документ.

 Услови и начин рада Комисије ближе се уређују Пословником Комисије, у складу са оснивачким актом.

**Члан 4.**

 Решење ступа на снагу наредог дана од дана објављивања у „Службеном гласнику града Врања“.

**СКУПШТИНА ОПШТИНЕ**

**ВЛАДИЧИН ХАН**

**БРОЈ:06-104/18/2016-01**

 **П Р Е Д С Е Д Н И Ц А,**

 **Данијела Поповић**